Ռուբէն Նաճարեան ծնեալ՝ Լիբանան, այժմ՝ կ’ապրի ու կը ստեղծագործէ Փարիզի մէջ: Երեւան գտնուելու պատեհ առիթէն օգտուելով կարճ հանդիպում մը ունեցանք արուեստագէտին հետ: Հանդիպման ընթացքին պարզուեցաւ, որ ան ո՛չ միայն գոյներով կտաւներ ունի, այլ նաեւ գոյներու ուսումնասիրութիւն կատարած է ու՝ Փարիզի մէջ պաշտպանած իր աւարտաճառը, նիւթ ունենալով՝ «Գոյնը եւ տարածքի ներկայացումը հայկական մանրանկարչութեան մէջ»: